Document ID: 32003R1851

Uredba Komisije (ES) št. 1851/2003
z dne 17. oktobra 2003
o spremembi Uredbe Sveta (EGS) št. 574/72, ki določa postopek za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo znotraj Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 574/72 z dne 21. marca 1972 o določanju postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo znotraj Skupnosti [1], kakor je bila nazadnje spremenjena z Uredbo Komisije (ES) št. 410/2002 [2], in zlasti člena 122 Uredbe,
ob upoštevanju naslednjega:
(1) Nekatere države članice ali njihovi pristojni organi so zahtevali spremembe prilog k Uredbi (EGS) št. 574/72 v skladu s postopkom, ki je tam opredeljen.
(2) Predlagane spremembe izhajajo iz odločb, ki so jih sprejele zadevne države članice ali njihovi pristojni organi, ki so imenovali organe, odgovorne za izvajanje zakonodaje o socialni varnosti v skladu s pravom Skupnosti.
(3) Pridobljeno je bilo soglasno mnenje Upravne komisije za socialno varnost delavcev migrantov -
SPREJELA NASLEDNJO UREDBO:
Člen 1
Priloge 1 do 4 in Priloge 6, 9 in 10 k Uredbi (EGS) št. 574/72 se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. oktobra 2003

Labels: 0
9
15